RSU Anatomijas muzeja ēka, Kronvalda bulvārī 9
**Rīgas Stradiņa universitātes (RSU) Anatomijas muzejs** ir muzejs Rīgā, Kronvalda bulvārī 9, kura pamatā ir pirmā anatomijas mācību kolekcija Latvijā, kas izveidota anatomikumā 20. gadsimta 20.—30. gados. Atrazdamās anatomikumā, kolekcija ir bijusi neatņemama Latvijas ārstu izglītības daļa vairāk nekā 100 gadu garumā. Kopš 2021. gada 16. jūnija muzejs ir atvērts visiem interesentiem.

Vēsture
-------

Muzeja pirmsākumi ir meklējami 1920. gadā, kad, veidojot 1919. gadā dibinātās Latvijas Augstskolas (no 1923. gada — Latvijas Universitāte) Medicīnas fakultātes Anatomijas institūtu, tajā tika atvērts arī Anatomijas muzejs. Pirmais muzeja vadītājs bija anatoms un antropologs Gastons Bakmanis, kas Rīgā ieradās no Upsālas Universitātes Zviedrijā. 1925. gadā muzeja vadītāja amatā stājās Arsenijs Starkovs, kas ieradās no Prāgas.

Pēc Starkova nāves 1927. gadā Anatomijas institūta un līdz ar to arī muzeja vadību pārņēma Gastoņa Bakmaņa skolnieks Jēkabs Prīmanis, kas muzeju vadīja līdz pat 1944. gadam. Līdz 1944. gadam tika izveidoti gandrīz visi mūsdienu kolekcijā esošie objekti, tāpēc muzeja tālākā vēstures gaita padomju okupācijas laikā ir saistīta ar kolekcijas saglabāšanu, vairākkārt mainot institucionālo piederību un uzsvarus kolekcijas interpretācijā.

1987. gadā Anatomijas muzejs kļuva par Paula Stradiņa Medicīnas vēstures muzeja filiāli. Par muzeja vadītāju iecēla ilggadēju Normālās anatomijas katedras asistenti Rūtu Lindbergu (1926—2009). Ap 1990. gadiem Anatomijas muzejs tika pārdēvēts par Jēkaba Prīmaņa Anatomijas muzeju. No 2000. gada Jēkaba Prīmaņa Anatomijas muzeju vadīja Rīgas Stradiņa universitātes anatomijas docētāja Ilva Duļevska. 2017. gadā muzejs atkal kļuva par augstskolas muzeju, atgriežoties 1920. gadā dibinātās Medicīnas fakultātes vēsturiskās mantinieces Rīgas Stradiņa universitātes sastāvā. Kopš 2017. gada muzeju vada Rīgas Stradiņa universitātes docētāja Ieva Lībiete.

Ēka
---

Anatomikuma ēka 1920. gados
Līdz 2017. gadam muzeja ekspozīcija bija izvietota anatomikumā, ēkā, kas 1877.—1879. gadā pēc arhitekta Heinriha Šēla projekta tika uzcelta Rīgas Pareizticīgo garīgajam semināram. Muzejam tika atvēlēta anatomikuma otrajā stāvā esošā kapela, kur tas atradās līdz 2017. gadam.

Lai sabiedrībai anatomiskā kolekcija būtu brīvi pieejama, šobrīd tā tiek eksponēta renovētā un muzeja vajadzībām pielāgotā vēsturiskā staļļa ēkā Anatomikuma ēku kompleksā, Kronvalda bulvārī 9.

Kolekcija
---------

RSU Anatomijas muzeja kolekcija sastāv no vairākiem tūkstošiem dažādu un neparastu objektu — cilvēka normālās un patoloģiskās anatomijas preparātiem, embrioloģijas, teratoloģijas (iedzimtās anomālijas), salīdzinošās anatomijas preparātiem, kā arī plaša antropoloģiskā materiāla, kas iegūts izrakumos un ekspedīcijās 1920.—1930. gados

### Slapjie preparāti

Tie ir dažādi orgāni, ķermeņa daļas vai veseli ķermeņi (piemēram, embriji), kas atrodas hermētiski noslēgtos stikla traukos konservējošā šķīdumā, kurā tie var saglabāties pat simtiem gadu. Vēsturiski preparātu konservācijai lietots formalīna šķīdums. Mūsdienās muzeja speciālisti preparātu saglabāšanai lieto nekaitīgu uz glicerīna bāzes veidotu Kaizerlinga III šķīdumu.

### Osteoloģiskie (skeleta) preparāti

Muzeja kolekcijā ir uzkrāti kaulu preparāti no vissīkākā līdz milzīgākajam — glabā pat vaļa skriemeli, kas savulaik izmantots Studentu zinātniskajā biedrībā kā savdabīgs sēdeklis. Skaita ziņā vislielākā ir kranioloģiskā (galvaskausu) kolekcija — muzejā glabājas ap 600 dažādu Latvijas iedzīvotāju galvaskausu, no kuriem vecākais ir 6. gadsimtā dzīvojuša senā zemgaļa galvaskauss, kas atrasts izrakumos Dobeles pusē. Savukārt visslavenākais un muzeja apmeklētājiem atmiņā paliekošākais eksponāts ir leģendām apvītais skelets Lukstiņš. 27 gadus vecais Jānis Teodors Lukstiņš (1898—1925) ir pirmais, kurš savu ķermeni brīvprātīgi dāvinājis anatomikumam. Viņa skelets Anatomijas muzejā atrodas kopš 1925. gada.

### Korozijas preparāti

Tie ir smalkākie un trauslākie muzeja kolekcijā. Tie tika veidoti, piepildot dažādas mīksto audu daļas, piemēram, asinsvadus, limfvadus, žultsvadus vai bronhus ar speciālu, ātri sacietējošu šķīdumu, kas visbiežāk sastāvēja no metāla, vaska un krāsas. Pēc tam viss preparāts tika pārklāts ar kodīgu vielu, kas izšķīdināja neapstrādātās audu daļas, bet saglabāja tās, kas injicētas ar speciālo šķīdumu. Tas atklāja mežģīnēm līdzīgus smalki sazarotus tīklojumus — mūsu kolekcijā tādu ir ap 200, un tos visus pagatavojis Anatomijas muzeja ilggadējais preparators Jāzeps Poļikēvičs (1891—1938). Viņa "slepenā recepte" gan nav saglabājusies līdz mūsu dienām, bet paši filigrānie preparāti ir.

### Ādas preparāti

Šī skaita ziņā nelielā, bet savdabīgā kolekcija ataino tetovējumu tradīciju Latvijā 20. gadsimta pirmajā pusē. Galvenokārt preparāti reprezentē jūrniekiem raksturīgos tetovējumus, bet daļa — kriminālās vides simboliku.

### Ģipša atlējumi

Muzeja kolekcijā ir ap 200 ģipša atlējumu no dažādiem orgāniem un ķermeņa daļām. Jau no pašiem muzeja pirmsākumiem preparatori, atrodot kādu īpaši interesantu patoloģiju, ne tikai iekonservēja pašu preparātu, bet arī veidoja šī preparāta atlējumu ģipsī. Ģipša atlējumi tika veikti arī no dzīviem cilvēkiem, kuriem piemita kādas neparastas anomālijas. Tāda, piemēram, ir plašā plaukstu un pēdu patoloģiju — sindaktīliju un polidaktīliju — kolekcija. Saņemot ārstu ziņojumus par neparastām pacientu anomālijām, Anatomijas muzeja speciālisti devās pie viņiem, lai iemūžinātu šīs patoloģijas ģipša modeļos.

### Fotoplates

Muzejs glabā līdz šim maz pētītu kolekciju — fotoplates, kas dokumentējušas muzeja vēsturi un dažādu patoloģiju attēlus, kā arī diapozitīvus, kas izmantoti par uzskates līdzekļiem gan medicīnas, gan mākslas studentiem anatomijas apgūšanā. Kopumā šajā kolekcijā ir ap 2000 vienību. Muzeja darbinieki strādā pie šīs kolekcijas sistematizēšanas un digitalizēšanas, lai padarītu to brīvi pieejamu visiem interesentiem.

### Anketas un fotofilmas

Anatomijas muzejā glabājas arī plaša antropoloģiskā kolekcija, kas iegūta Anatomijas muzeja "cilvēkmērītāju" ekspedīcijās 20. gadsimta 20.—30. gados. Tajās rodamas unikālas liecības par Latvijas iedzīvotājiem, sākot no 19. gadsimta vidus līdz 20. gadsimta 30. gadu beigām. Kopskaitā vairāk nekā 6000 anketās ietverti šo cilvēku fiziskās antropoloģijas parametri, kā arī sociāli un medicīniski viņu dzīves aspekti. Savukārt fotofilmās dokumentēti tūkstošiem dažādu Latvijas reģionu iedzīvotāju sejas vaibstu.

Ārējās saites
-------------

* RSU Anatomijas muzeja mājaslapa
* RSU Anatomijas muzeja Facebook profils
* RSU Anatomijas muzeja Instagram konts
* RSU Anatomijas muzeja Twitter konts

Atsauces
--------

1. ↑  «Jaunais RSU Anatomijas muzejs atvērts pa īstam!». *RSU* (latviešu). Skatīts: 2022-05-12.
2. ↑  «Noslēdzies Anatomijas muzeja izveides projekts». *RSU* (latviešu). Skatīts: 2022-05-12.
3. ↑  «Par muzeju». *am.rsu.lv* (latviešu). Skatīts: 2022-05-12.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
Latvijas muzeji |
| --- |
|  |
| Rīgā | 
* Andreja Upīša memoriālais muzejs
* Arsenāls (izstāžu zāle)
* Dekoratīvās mākslas un dizaina muzejs
* Farmācijas muzejs
* Iluzionisma teātris un muzejs "Mystero"
* Jāņa Akuratera muzejs
* Krišjāņa Barona muzejs
* Latvijas Arhitektūras muzejs
* Latvijas Dabas muzejs
* Latvijas dzelzceļa vēstures muzejs
* Latvijas Etnogrāfiskais brīvdabas muzejs
* Latvijas Fotogrāfijas muzejs
* Latvijas Kara muzejs
* Latvijas Laikmetīgās mākslas muzejs
* Latvijas Nacionālais mākslas muzejs
* Latvijas Nacionālais vēstures muzejs
* Latvijas Okupācijas muzejs
* Latvijas Sporta muzejs
* Latvijas Televīzijas muzejs
* Latvijas Ugunsdzēsības muzejs
* Mencendorfa nams
* Muzejs "Ebreji Latvijā"
* Ojāra Vācieša muzejs
* Paula Stradiņa Medicīnas vēstures muzejs
* Raiņa un Aspazijas muzejs (Raiņa un Aspazijas māja)
* Rakstniecības un mūzikas muzejs
* Rīgas Aviācijas muzejs
* Rīgas birža (mākslas muzejs)
* Rīgas geto muzejs
* Rīgas Jūgendstila centrs
* Rīgas Kino muzejs
* Rīgas Motormuzejs
* Rīgas Porcelāna muzejs
* Rīgas vēstures un kuģniecības muzejs
* Romana Sutas un Aleksandras Beļcovas muzejs
* RSU Anatomijas muzejs
* Tautas frontes muzejs
* Žaņa Lipkes memoriāls
* 1991. gada barikāžu muzejs

 |
|  |
| Ārpus Rīgas | 
* Aglonas kara muzejs
* Aglonas maizes muzejs
* Ainažu jūrskolas muzejs
* Ainažu Ugundzēsības muzejs
* Airītes
* Aizkraukles vēstures un mākslas muzejs
* Aizputes novadpētniecības muzejs
* Aknīstes novadpētniecības muzejs
* Aktieru Amtmaņu māja
* Alojas Novadpētniecības centrs
* Alsungas Tūrisma informācijas un vēsturiskā mantojuma centrs
* Alūksnes Jaunā pils
* Andreja Pumpura Lielvārdes muzejs
* Andreja Upīša memoriālmāja
* Andrupenes lauku sēta
* Antona Austriņa memoriālais muzejs "Kaikaši"
* Antona Rupaiņa muzejs
* Ādolfa Alunāna memoriālais muzejs
* Āraišu ezerpils Arheoloģiskais parks
* Baldones muzejs
* Baltinavas muzejs
* Balvu Novada muzejs
* Bauskas muzejs (V. Plūdoņa muzejs)
* Bauskas pils muzejs
* Bārtas muzejs
* Bejas novadpētniecības centrs
* Birzgales pagasta muzejs "Rūķi"
* Braki (muzejs)
* Brāļu Jurjānu memoriālais muzejs "Meņģeļi"
* Brīvdabas muzejs "Sēļu sēta"
* Carnikavas Novadpētniecības muzejs
* Cēsu Vēstures un mākslas muzejs
* Daugavas muzejs
* Daugavpils Marka Rotko mākslas centrs
* Daugavpils Novadpētniecības un mākslas muzejs
* Daugavpils Universitātes muzejs
* Džūkstes pasaku muzejs
* Dobeles novada muzejs
* Dobeles novada grāmatnieku muzejs "Ķipi"
* Drustu novadpētniecības muzejs
* Druvienas Vecā skola — muzejs
* Elejas kara vēstures muzejs
* Emīla Dārziņa un Jāņa Sudrabkalna memoriālais muzejs "Jāņaskola"
* Emiļa Melngaiļa memoriālais muzejs
* Franča Trasuna muzejs "Kolnasāta"
* Ģederta Eliasa Jelgavas Vēstures un mākslas muzejs
* Gulbenes novada vēstures un mākslas muzejs
* Herberta Dorbes muzejs "Senču putekļi"
* Imanta Ziedoņa muzejs
* Jāņa Čakstes memoriālais muzejs "Auči"
* Jāņa Jaunsudrabiņa muzejs "Riekstiņi"
* Jaņa Rozentāla Saldus vēstures un mākslas muzejs
* Jāņa Zābera muzejs "Vecais Ceplis"
* Jaunlaicenes muižas muzejs
* Jaunmoku pils muzejs
* Jaunpils muzejs
* Jāzepa Vītola memoriālais muzejs "Anniņas"
* Jēkabpils Vēstures muzejs
* Jūrmalas brīvdabas muzejs
* Jūrmalas muzejs
* Kalāči
* Kalna Kaibēni
* Kalncempju pagasta Viktora Ķirpa Ates muzejs
* Kandavas novadpētniecības muzejs
* Kārļa Skalbes memoriālais muzejs "Saulrieti"
* Kārļa Ulmaņas piemiņas muzejs "Pikšas"
* Kazdangas muzejs
* Kinostacija Ķeipenē
* Krāmu un senlietu muzejs
* Krāslavas Vēstures un mākslas muzejs
* Kubalu skola – muzejs
* Kuldīgas novada muzejs
* Kurzemes cietokšņa muzejs
* Kurzemes Democentrs
* Ķeguma novada muzejs
* Ķekavas novadpētniecības muzejs
* Lapmežciema pagasta muzejs
* Latgales Kultūrvēstures muzejs
* Latvenergo koncerna Enerģētikas muzejs
* Latvijas ceļu muzejs
* Latvijas Etnogrāfiskā brīvdabas muzeja lauku ekspozīcija "Vēveri"
* Latvijas laukaugu selekcijas muzejs
* Latvijas lauksaimniecības muzejs
* Liepājas Karostas cietums
* Liepājas muzejs
* Limbažu muzejs
* Ludzas Novadpētniecības muzejs
* Madlienas novadpētniecības muzejs "Bet tā bija!"
* Madonas novadpētniecības un mākslas muzejs
* Maltas vēstures muzejs
* Mazsalacas muzejs
* Militārās tehnikas muzejs
* Minhauzena muzejs
* Mores muzejs
* Muzejs "Saieta nams"
* Muzejs "Sēlija"
* Muzejs "Tehnika no pagātnes"
* Naujenes Novadpētniecības muzejs
* Naukšēnu Cilvēkmuzejs
* Olaines Vēstures un mākslas muzejs
* Ogres Vēstures un mākslas muzejs
* Ontona Slišāna Upītes kultūrvēstures muzejs
* Paula Stradiņa skola
* Pāles novadpētniecības muzejs
* Pāvilostas novadpētniecības muzejs
* Pedvāles Brīvdabas mākslas muzejs
* Pētera Upīša dārzkopības muzejs
* Piejūras brīvdabas muzejs
* Polikarpa Čerņavska keramikas māja
* Preiļu vēstures un lietišķās mākslas muzejs
* Profesora Aleksandra Bieziņa memoriālais muzejs
* Raiņa un Aspazijas muzejs (Raiņa un Aspazijas vasarnīca, Raiņa muzejs "Jasmuiža", Raiņa muzejs "Tadenava")
* Publiskā observatorija Suntažos
* Rīgas ūdensapgādes muzejs
* Rīgas Vidusslaiku Vēstures muzejs
* Roberta Mūka muzejs Galēnos
* Rojas Jūras zvejniecības muzejs
* Rugāju muzejs
* Rundāles pils muzejs
* Salacgrīvas muzejs
* Saulkrastu velosipēdu muzejs
* Slutišķu vecticībnieku lauku sēta
* Skrindu dzimtas muzejs
* Smiltenes novada muzejs
* Sprīdīši
* Staiceles lībiešu muzejs "Pivālind"
* Stopiņu pagasta vēstures muzejs
* Sudrabu Edžus dzimtās mājas
* Suntažu muižas pils un muzejs
* Šmakovkas muzejs
* Talsu novada muzejs
* Taurupes novadpētniecības muzejs
* Tēlnieka Voldemāŗa Jākobsona memoriālā māja
* Tīnūžu muiža
* Tukuma muzejs
* Turaidas muzejrezervāts
* Valkas novadpētniecības muzejs
* Valmieras muzejs
* Varakļānu novada muzejs
* Vārkavas novadpētniecības muzejs
* Ventspils muzejs
* Ventspils viduslaiku pils
* Vērgales pagasta muzejs
* Vilhelma Purvīša māja — muzejs
* Viļakas muzejs
* Viļānu novadpētniecības muzejs
* Zeltiņu vēstures muzejs
* Zentas Mauriņas piemiņas istabas
* Ziemassvētku kauju muzejs
* Zvejnieka – zemnieka sēta "Vītolnieki"

 |

 |